Cel puţin 62 de oameni au fost ucişi într-un atac armat la o sală de concerte din nord-vestul Moscovei
UPDATE – Gruparea sunită militantă Stat Islamic – care nu este la primul atac împotriva Rusiei – a revendicat ieri, pe canalul de Telegram al grupului, responsabilitatea pentru masacrul într-o sală de concerte de lângă Moscova.
Cel puțin 62 de oameni au fost ucişi şi 115 răniţi de bărbaţi înarmaţi şi îmbrăcaţi în uniforme de camuflaj care au deschis focul asupra mulţimii la un concert desfăşurat într-o sală de la periferia orașului.
Cel puțin 62 de persoane au fost ucise vineri în atacul comis de indivizi înarmaţi la un concert desfăşurat la sala Crocus City Hall de lângă Moscova, a anunţat sâmbătă Comisia de anchetă, citată de agenţiile ruse de presă, scrie AFP.
'Sunt în curs de examinare corpurile persoanelor decedate. S-a stabilit provizoriu că atacul terorist a făcut peste 60 de morţi. Din păcate, numărul victimelor ar putea creşte', a indicat Comitetul de anchetă.
Un precedent bilanţ dat de raport anterior dat de serviciile de securitate ruse (FSB) anunţase 40 de morţi. (Agerpres/ FOTO radioiasi.ro)